《往浙西别王龟龄》
宋代·孙文昭

中原回首尚胡尘，世事徒惊日月新。
羁旅不堪频作别，壮怀虽大已甘贫。
南来求友传三益，西去论心有几人。
别后梦魂何处是，祗应来往慎江滨。

作者简介：孙文昭（一一一四～一一四五）（《宋诗纪事》卷五一作孙皓），字子尚，开封（今属河南）人，南渡后侨居会稽。与王十朋多有唱和。高宗绍兴十五年卒，年三十二。事见《梅溪前集》卷一八《祭孙子尚文昭》。